
Megújult Csabaszabadi Község szociális központjának külső tere


Csabaszabadi Község Önkormányzata TOP-4.2.1-15-BS1-2016-00049 azonosító számú, Csabaszabadi Község Önkormányzata „Csabaszabadi Szociális Intézményének Telekhatáron Belüli Külső Tér Kialakítására” c. pályázati felhívás keretében 100%-os támogatási intenzitású, vissza nem térítendő támogatásban részesült. 
A megítélt támogatás összege 24.813.779.

A projekt keretén belül az Apácai út 2. (hrsz:098/9). szám alatti szociális központ épületén kívüli külső terek, így egy pihenőterasz, mozgásukban korlátozottaknak is megfelelő járdák és zöldterület kialakítása történt meg. 
A fejlesztés révén egy zöldterülettel körülvett filagória mellett a külterületi ingatlan használóinak védelméül is szolgáló kerítés kialakítása, illetve ezzel egy időben kapuk cseréje történt meg. A bejárati részen elkészült a kerítés, mely tartalmazza a személybejáró ajtót és egy nagykaput. Az utcai részen ez 2 méter magas kerítés rendszerrel folytatódik. A belső kerítések is felújításra kerültek, oda beton kerítésoszlop és drótháló került. Az új, burkolt út az épület kiszolgálására szolgál és felváltja az eddigi szórt burkolatot. Az út kezdete a meglévő utcai beton útburkolathoz, illetve a belső udvarban lévő térburkolathoz csatlakozik.

A fejlesztés révén a község szociális központja funkcionálisabb, biztonságosabb és korszerűbb formában tudja szolgálni a lakosságot.

A projekt azonosító száma: TOP-4.2.1-15-BS1-2016-00049
A kedvezményezett neve: Csabaszabadi Község Önkormányzata
A támogatás összege: 24.813.779.- HUF
A támogatás aránya: 100 % vissza nem térítendő támogatás
A projekt tervezett befejezése: 2018.05.31.

A projekt európai uniós támogatás segítségével, a Széchenyi 2020 program keretében valósul meg.

